EkBass/fiwiki-20250220-pages-articles huggingface dataset:
13th District

13th District () on vuonna 2004 julkaistu Pierre Morelin ohjaama ja Luc Bessonin käsikirjoittama toimintaelokuva.web.archive Magnolia's Plans Spring '06 Release for French Parkour Action Title, "District 13" Yhtä elokuvan pääroolia näyttelee parkourin perustajana tunnettu David Belle, ja lajia hyödynnetään näkyvästi elokuvan toimintakohtauksissa.Jenkins, Mark: Back In Paris, A Hectic 'Ultimatum' In District 13. npr.org. 2010. Viitattu 23.1.2024. Elokuva sai District 13 - Ultimatum -nimisen jatko-osan vuonna 2009. Alkuperäistä juonta tarkasti seuraava Paul Walkerin tähdittämä englanninkielinen uudelleenfilmatisointi Brick Mansions julkaistiin 2014. ==Juoni== Tapahtumat sijoittuvat vuoden 2010 Pariisiin, jossa slummimainen Alue 13 on ympäröity muurilla muusta kaupungista siellä olevan rikollisuuden vuoksi. Alueella ei ole enää kouluja, posteja tai edes poliisi-asemaa. Leïto joutuu kahnaukseen paikallisen rikollisliigan kanssa hävittäessään näiden huume-erän. Nämä kidnappaavat Leïton siskon, Lolan, mutta Leïto onnistuu vapauttamaan tämän ja vangitsee samalla rikollisliigan johtajan, Tahan. Leïto luovuttaa Tahan muurin ympärillä valvovalle poliisille. Nämä ovat kuitenkin vetääntymässä pois ja vapauttavat Tahan ja antavat tälle Leïton siskon mukaan. Tästä suuttuneena Leïto tappaa yhden poliiseista ja joutuu vankilaan. Damien Tomaso on arvostettu poliisi, joka lähetetään deaktivoimaan Alue 13:lle joutunut ydinkärki. Mukaansa oppaaksi Tomaso saa Leïton. ==Pääosat== ==Lähteet== === Viitteet === Luokka:Vuoden 2004 ranskalaiset elokuvat Luokka:Ranskalaiset toimintaelokuvat Luokka:Dystopiaelokuvat Luokka:Pierre Morelin ohjaamat elokuvat Luokka:Elokuvat köyhyydestä
Ruissalon perhoslajisto

thumb|right|180px|Pikkuapollon todettiin 1960-luvulla kadonneen Ruissalosta. 1976 astui voimaan pikkuapollon rauhoitus, ja nykyisin on tavoitteena palauttaa saareen pysyvä pikkuapollokanta. Ruissalon perhoslajisto on monimuotoinen ja Suomessa ainutlaatuinen. Pelkästään Ruissalon tammissa elää yli 50 erilaista perhoslajia. Ruissalon runsas ja monipuolinen kasvillisuus luo erilaisille perhoslajeille hyvät edellytykset lisääntyä. Pääosan Ruissalon perhoslajistosta muodostavat koko Lounais-Suomen rannikolla yleisinä esiintyvät lajit. Vuodenajan vaihtelut vaikuttavat tiettyjen perhoslajien näkyvyyteen tiettyyn vuodenaikaan. Keväällä huhti-toukokuussa yleisimpiä lajeja ovat Ruissalossa etenkin erilaiset mittarit. Kevään perhosia ovat lisäksi erilaiset yökköset kuten raitayökköset ja piiloyökköset. Kesäkuussa monien tammissa elävien lajien toukat kuoriutuvat. Ruissalon suurilukuisimpia toukkia ovat tammikääriäisen toukat, jotka joinain vuosina syövät Ruissalon tammia kokonaan paljaaksi. Heinäkuun lopussa on mahdollista nähdä muun muassa ohdakkeilla tavallisempien lajien ohella myös tammi- ja ruostenopsasiipiä. Harvinaisempia kesän perhosia ovat Ruissalossa esimerkiksi kampasarvinen juuriperhonen, erilaiset allaskehrääjät sekä useat harvinaisemmat mittarit ja yökköset. Etenkin elokuussa öiseen aikaan liikkuvia lajeja ovat muun muassa tammiritariyökkönen sekä hämypensasyökkönen, jotka viihtyvät samankaltaisilla elinalueilla ja jotka ovat harvinaisia Ruissalon ulkopuolella. Loppukesän ja alkusyksyn perhoslajistoon kuuluvat Ruissalossa etenkin tammilovimittari, sinipunaruskea lovimittari sekä nahkankeltainen mäkiyökkönen. Kaikkein myöhäisimpiä lajeja ennen talvea ovat vasta ensimmäisten yöpakkasten laukaisemina kuoriutuvat lajit. Näitä ovat esimerkiksi kookkaat kehrääjämittari ja pakkasmittari. Myös pikkuperhosten lajisto on saaressa monipuolinen ja useita lajeja tavataan Suomessa ainoastaan Ruissalossa. Suurimpia harvinaisuuksia ovat esimerkiksi tammen sokkelokäävällä elävä sokkelokääpäkoi, sekä vaahteran siemenissä elävä vaahterakiiltokääriäinen. == Ruissalossa tavattuja perhoslajeja == Ruissalossa on tavattu lähes kuusisataa erilaista perhoslajia. Alla on listattu niistä vain muutamia * Herukkaperhonen * Amiraali * Häiveperhonen * Karttaperhonen * Keisarinviitta * Kirjoverkkoperhonen * Metsänokiperhonen * Neitoperhonen * Nokkosperhonen * Ohdakeperhonen * Ratamoverkkoperhonen * Tesmaperhonen * Tummahäränsilmä * Riikinkukkokehrääjä * Mansikkakirjosiipi * Suruvaippa * Keltatäplähiipijä * Lauhahiipijä * Piippopaksupää * Valkotäpläpaksupää * Auroraperhonen * Lanttuperhonen * Sitruunaperhonen * Virnaperhonen * Isoapollo * Ritariperhonen * Loistokultasiipi * Pikkukultasiipi * Kangasperhonen * Ruostenopsasiipi * Tamminopsasiipi * Kangassinisiipi * Niittysinisiipi == Lähteet == * === Viitteet === Luokka:Ruissalo Luokka:Turun luonto Luokka:Perhoset
Toni Huikuri

Toni Olavi Huikuri (s. 17. syyskuuta 1979 Helsinki) on suomalainen entinen korkeushyppääjä, hän edusti seuratasolla Helsingin Kisa-Veikkoja ja Vantaan Salamoita. Huikuri edusti Suomea kaksissa aikuisten arvokilpailuissa: Sydneyn olympialaisissa 2000 ja saman vuoden sisäratojen EM-kilpailuissa. Molemmilla kerroilla hän karsiutui finaalista. Olympialaisissa hän oli karsinnan 25. tuloksella 220 ja sisäratojen EM-kilpailuissa karsinnan yhdestoista tuloksella 221. Vuonna 1996 hän sijoittui viidenneksi 19-vuotiaiden MM-kilpailuissa Sydneyssä hypättyään 218. Huikuri jakaa korkeushypyn ulkoratojen Suomen ennätyksen Mika Polun kanssa tuloksella 231. Hän hyppäsi ennätyksensä 11. kesäkuuta 2002 Bratislavassa. Polku oli hypännyt ennätyksensä 22. heinäkuuta 2000. Hänellä on nimissään myös 17- ja 19-vuotiaiden Suomen ennätys 224 vuodelta 1996. SM-kilpailuissa Huikuri on saavuttanut pronssia kahdesti ulkoradalta (1999, 2000) ja hopeaa halleista vuodelta 2000. Hän lopetti uransa vuoden 2004 päätteeksi. Huikuri on 191 cm pitkä ja painaa 77 kg. == Lähteet == * Luokka:Suomalaiset korkeushyppääjät Luokka:Vuonna 1979 syntyneet Luokka:Elävät henkilöt
Ksantiini

Ksantiini (C5H4N4O2) on puriinipohjainen yhdiste, jota esiintyy useimmissa eläinten kudoksissa ja tietyissä kasveissa . Ksantiinia esiintyy myös eräiden eliöiden semiokemikaalina. Useat alkaloidit, kuten kofeiini, paraksantiini, teobromiini ja astmalääke teofylliini, ovat ksantiinin johdannaisia, metyyliksantiineja. Ne ovat lääkeaineryhmä, jotka ovat kasviperäisiä lieviä piristeitä. WADA on kieltänyt kilpaurheilussa kaikkien piristeiden käytön, mutta esimerkiksi kofeiini on erikseen mainittu sallittujen aineiden joukossa. == Syntymisreaktiot == Ksantiini on yksi nukleiinihappometabolian välituotteista. Eliöt tuottavat ksantiinia kahdella tavalla: *guaniinista guaniinideaminaasientsyymin avulla *hypoksantiinista ksantiinioksidoreduktaasientsyymillä Ksantiini metaboloidaan edelleen virtsahapoksi, joka eritetään virtsaan. Reaktiota katalysoi ksantiinioksidaasi. == Terveysvaikutukset == Ksantiini on antioksidantti, kuten myös sen useat johdannaiset. Ksantiinia käytetään myös astman oireiden hoitamiseen. Harvinaisessa perinnöllisessä sairaudessa ksantinuriassa ksantiinia metaboloivan ksantiinioksidaasientsyymin tuotanto on häiriintynyt, mikä aiheuttaa hypoksantiinin ja ksantiinin ylituotannon ja toisaalta normaalia vähäisemmän uraatin tuotannon. Seurauksena voivat olla röntgennegatiiviset virtsakivet. == Lähteet == == Aiheesta muualla == *Terveysportti, metatesaurus: Ksantiini *PubChem: Xanthine *DrugBank: Xanthine *Human Metabolome Database: Xanthine *Food Component Database (FooDB): Xanthine *Toxin and Toxin Target Database (T3DB): Xanthine *KEGG: Xanthine *ChemBlink: Xanthine *Liber Herbarum II: Ksantiinia sisältäviä kasveja *Dr. Duke's Phytochemical and Ethnobotanical Databases: Xanthine *Pherobase: Semiochemical - xanthine *
Trisha Goddard

Trisha Goddard (s. 23. joulukuuta 1957) on brittiläinen televisiojuontaja. Hän on tullut tunnetuksi omasta keskusteluohjelmastaan. Goddard toimi alun alkaen lentoemäntänä, kunnes siirtyi matkajournalismiin. Hän asettui 1980-luvulla Australiaan. Keskusteluohjelma Trisha alkoi vuonna 1998. Se siirtyi vuonna 2005 Five-kanavalle ja vaihtoi nimensä Trisha Goddardiksi. Goddardilla todettiin keväällä 2008 rintasyöpä. == Aiheesta muualla == * Luokka:Brittiläiset juontajat Luokka:Vuonna 1957 syntyneet Luokka:Elävät henkilöt
Miguel Torga

Adolfo Correia da Rocha, kirjailijanimeltään Miguel Torga (12. elokuuta 1907 Trás-os-Montes, Portugali – 17. tammikuuta 1995) oli portugalilainen kirjailija. Hänen tuotantoonsa kuuluu runoja ja proosaa. Torga sai Camões- palkinnon vuonna 1989. Koulutukseltaan ja varsinaiselta ammatiltaan Torga oli lääkäri. Hän valmistui Coimbran yliopistosta. Torga oli perustamassa kirjallisuuslehteä Presença. Hän edustaa tuotannossaan modernismia ja aloitti novellien ajan portugalilaisessa kirjallisuudessa. Hän julkaisi päiväkirjojaan ja omaelämäkerrallisen sarjan, jonka ensimmäinen osa Criação do Mundo. Os Dois Primeiros Dias ilmestyi 1937. Runoillaan hän puolustaa vapautta ja ihmisoikeuksia. ==Suomennetut teokset== * Eläviä (Bichos, 1940), suom. Tarja Sipola, Oulu: Pohjoinen 2001 ISBN 951-749-361-4 ==Lähteet== Luokka:Portugalilaiset kirjailijat Luokka:Portugalilaiset runoilijat Luokka:Portugalilaiset lääkärit Luokka:Vuonna 1907 syntyneet Luokka:Vuonna 1995 kuolleet
Sophia de Mello Breyner Andresen

Sophia de Mello Breyner Andresen (6. marraskuuta 1919 Porto – 2. heinäkuuta 2004 Lissabon) oli portugalilainen kirjailija. Hän tuli tunnetuksi erityisesti runoilijana, mutta tuotantoon kuuluu myös lastenkirjallisuutta. Mello Breyner Andresen voitti Camões-palkinnon vuonna 1999.Biblioteca nacional: Prêmio Camões de Literatura Viitattu 2.7.2024. Hän kuoli 84-vuotiaana. Mello Breyner Andresen sijoittui vuonna 2007 suurten portugalilaisten (Os Grandes Portugueses) äänestyksessä 38. sijalle. ==Lähteet== Luokka:Portugalilaiset kirjailijat Luokka:Portugalilaiset runoilijat Luokka:Vuonna 1919 syntyneet Luokka:Vuonna 2004 kuolleet
Beatrix Kökény

Beatrix Imre (o.s. Kökény, s. 12. maaliskuuta 1969 Budapest) on unkarilainen kilpauransa päättänyt käsipalloilija ja olympiamitalisti. Kökény saavutti olympiahopeaa Sydneystä 2000 ja -pronssia Atlantasta 1996. Hänen aviomiehensä on miekkailun olympiamitalisti Géza Imre.Sports Reference LLC. == Lähteet == * Beatrix Kökény Bio, Stats and Results Sports Reference LLC. === Viitteet === Luokka:Unkarilaiset käsipalloilijat Luokka:Unkarilaiset olympiamitalistit Luokka:Vuonna 1969 syntyneet Luokka:Elävät henkilöt
Sean Olsson

Sean Olsson (s. 2. maaliskuuta 1967) on entinen brittiläinen rattikelkkailija, joka saavutti Naganon olympialaisista 1998 pronssia neljän miehen kelkasta Dean Wardin, Courtney Rumboltin ja Paul Attwoodin kanssa. Luokka:Brittiläiset rattikelkkailijat Luokka:Brittiläiset olympiamitalistit Luokka:Vuonna 1967 syntyneet Luokka:Elävät henkilöt
Brian Stepanek

Brian Stepanek (s. 6. helmikuuta 1971 Cleveland, Ohio) on yhdysvaltalainen näyttelijä. Hän on tullut tutuksi sarjasta Zackin ja Codyn viiden tähden elämää, jossa hän näyttelee Arwin Hochauseria. Brianilla on ollut myös vierailevia rooleja eri sarjoissa. Hän on ollut myös ääninäyttelijänä Disneyn sarjoissa. Vuosina 2006 ja 2007 hän juonsi Disney Channel Games -kilpailut. Luokka:Yhdysvaltalaiset televisionäyttelijät Luokka:Vuonna 1971 syntyneet Luokka:Elävät henkilöt
Dean Ward

Sean Olsson (s. 30. kesäkuuta 1963) on entinen brittiläinen rattikelkkailija, joka saavutti Naganon olympialaisista 1998 pronssia neljän miehen kelkasta Sean Olssonin, Courtney Rumboltin ja Paul Attwoodin kanssa. Luokka:Brittiläiset rattikelkkailijat Luokka:Brittiläiset olympiamitalistit Luokka:Vuonna 1963 syntyneet Luokka:Elävät henkilöt
Boomerang

Boomerang on yhdysvaltalainen kaapelitelevisiokanava, joka esiintyy myös eripuolilla maailmaa digitaalitelevisioverkon ja satelliitin kautta. Ohjelmat ovat suunnattu lapsille ja nuorille. Alun perin kanava oli Cartoon Networkin televisio-osio, jota esitettiin neljä kertaa viikonloppuisin. Nykyisin kanava lähettää sarjoja 24 tuntia vuorokaudessa. Se on maksullinen, ja siellä ei ole ylimääräisiä mainoskatkoja. Kanava on pääasiassa lapsille suunnattu, ja siellä esitetään vanhoja piirrossarjoja 1960-luvulta aina 1990-luvulle, sekä muutamia 2000-luvun sarjoja, joita on aikaisemmin näytetty rinnakkaiskanavalla Cartoon Network. Boomerang aloitti toimintansa Yhdysvalloissa huhtikuussa 2000. Skandinaviassa kanava aloitti toimintansa vuonna 2008. ==Ohjelmistoa== Skandinaviassa esitettäviä ohjelmia. *Grizzly ja Kutan *Jetsonit *Maa aikojen alussa *Mestarietsivä Lurppa *The New Scooby-Doo Movies *Looney Tunes *A Pup Named Scooby-Doo *Puuha-Pete *The Scooby-Doo Show *Tom & Jerry *Tom & Jerry Kids *What's New, Scooby-Doo? == Aiheesta muualla == *Boomerang Luokka:Yhdysvaltalaiset televisiokanavat Luokka:Lastenkanavat Luokka:Vuonna 2000 perustetut televisiokanavat
Linda Purl

Linda Purl (s. 2. syyskuuta 1955) on yhdysvaltalainen näyttelijä, joka tuli tunnetuksi Charlene Matlockin roolistaan televisiosarjassa Matlock. Hän on työskennellyt myös jazzmuusikkona. Connecticutilaissyntyinen Purl varttui Japanissa, jossa hän aloitti uransa teatteriesiintyjänä. == Aiheesta muualla == * Luokka:Yhdysvaltalaiset näyttelijät Luokka:Vuonna 1955 syntyneet Luokka:Elävät henkilöt
Natalja Petrusjova

Natalja Anatoljevna Petrusjova (; s. 2. syyskuuta 1955 Pavlovski Posad, Moskovan alue) on aktiiviurallaan Neuvostoliittoa edustanut venäläinen pikaluistelija. Petrusjova voitti tuhannen metrin pikaluistelun kultaa vuoden 1980 talviolympialaisissa Lake Placidissä olympiaennätysajalla 1.24,10. Hän ylsi myös pronssille 500 metrillä sekä sijoittui kahdeksanneksi 1 500 ja 3 000 metrillä. Vuonna 1984 hän voitti Sarajevon olympialaisissa kaksi pronssimitalia 1 000 ja 1 500 metrin pikaluistelussa. Lisäksi hän oli kuudes 500 metrillä ja yhdeksäs 3 000 metrillä. Petrusjova voitti yleisluistelun maailmanmestaruuden Hamarissa 1980, jolloin oli nopein kolmella lyhimmällä matkalla, ja Sainte-Foyssa 1981, jolloin oli paras 500 ja 1 000 metrillä. Hän sai yleisluistelun MM-hopeaa Haagissa 1979 ja pronssia Inzellissä 1982 sekä sijoittui neljänneksi Deventerissä 1984. Petrusjova voitti sprinttimaailmanmestaruuden Alkmaarissa 1982 oltuaan nopein jokaisessa lähdössä. Hän sai sprinttereiden MM-hopeaa Helsingissä 1983 ja pronssia Grenoblessa 1981 sekä sijoittui yhdeksänneksi Trondheimissa 1984. Petrusjova voitti Euroopan-mestaruuden Heerenveenissä 1981 ja 1982 sekä sai samassa kaupungissa EM-pronssia 1983. Hän sijoittui EM-kilpailuissa yhdeksänneksi Groningenissa 1985. Petrusjova voitti Neuvostoliiton-mestaruuden yleisluistelussa 1980, 1981 ja 1982, sprinttiluistelussa 1980 ja 1981, 500 metrillä 1979 ja 1982, 1 000 metrillä 1981, 1 500 metrillä 1981 ja 1982 sekä 3 000 metrillä 1978, 1980 ja 1981. Petrusjova pääsi Kansojen ystävyyden ritarikuntaan vuonna 1980. Hän saavutti uransa aikana kymmenen aikuisten ja viisi nuorten maailmanennätystä ja oli valmennustöissä vielä vuoden 2006 talviolympialaisissa Torinossa. == Maailmanennätykset == Laji Aika Paikka Päivä 1 000 m 1.23,01 Medeo 27. maaliskuuta 1980 miniottelu 173,434 Medeo 26.–27. maaliskuuta 1980 1 500 m 2.06,01 Medeo 3. tammikuuta 1981 miniottelu 171,149 Medeo 3.–4. tammikuuta 1981 1 500 m 2.05,39 Medeo 27. maaliskuuta 1981 1 000 m 1.20,81 Medeo 28. maaliskuuta 1981 miniottelu 168,387 Medeo 27.–28. maaliskuuta 1981 1 500 m 2.04,04 Medeo 25. maaliskuuta 1983 1 000 m 1.19,31 Medeo 26. maaliskuuta 1983 miniottelu 166,682 Medeo 25.–26. maaliskuuta 1983 == Henkilökohtaiset ennätykset == Matka Aika Vuosi 500 m 40,51 1984 1 000 m 1.19,31 1983 1 500 m 2.04,04 1983 3 000 m 4.29,31 1981 5 000 m 7.51,8 1981 == Lähteet == Luokka:Venäläiset pikaluistelijat Luokka:Venäläiset olympiavoittajat Luokka:Vuonna 1955 syntyneet Luokka:Elävät henkilöt
Kaunokiitäjäinen

Kaunokiitäjäinen (Calosoma sycophanta) on suurikokoinen, maakiitäjäisten heimoon kuuluva kovakuoriainen. ==Levinneisyys== Kaunokiitäjäisiä tavataan pääosin Siperiassa, Vähässä-Aasiassa, Pohjois-Amerikassa, Pohjois-Afrikassa ja myös pieninä esiintyminä Euroopassa. Arvellaan, että laji on kulkeutunut Amerikkaan kauppiaiden ja laivojen matkassa. Euroopassa laji on harvinainen, mutta sitä saattaa esiintyä mantereen eteläosissa. == Ravinto == Kaunokiitäjäiset pyydystävät kesän ajan erilaisten villakkaiden, kuten havununnan (Lymantria monacha) ja lehtinunnan (Lymantria dispar) toukkia ja koteloita. Laji pyydystää myös Agriopis bajarian, Euproctis chrysorrhoean, Lambdina fiscellarian, kultaperän (Sphrageidus similis) ja tammikulkurinirkon (Thaumetopoea processionea) toukkia.Centre for Agriculture and Biosciences International (CABI): Calosoma sycophanta (European Calosoma beetle) Niillä on vahvat siivet ja kaunokiitäjäisparvet ilmaantuvat metsiin kesäkuun alussa, jolloin on tarjolla riittävästi ravintoa sekä täysikasvuisille yksilöille että niiden jälkeläisille. Kaunokiitäjäiset pysyttelevät puissa elokuun loppuun saakka. Näiden parin kuukauden aikana ne syövät valtavat määrät perhosentoukkia ja koteloita. Yhden kaunokiitäjäisen arvioidaan syövän keskimäärin 400 toukkaa lyhyen pyydystyskauden aikana. Jos tähän lukuun lisätään vielä kaunokiitäjäisten toukkien syömät perhosentoukat ja -kotelot, tämän lajin metsänhoidollinen merkitys on kiistaton. == Lähteet == == Aiheesta muualla == *Laji.fi: Calosoma sycophanta *ITIS: Calosoma sycophanta *University of Michigan, Animal Diversity Web (ADW): Calosoma sycophanta *Iowa State University, Bug Guide: Calosoma sycophanta - Caterpillar Searcher *Global Biodiversity Information Facility (GBIF): Calosoma sycophanta *Pherobase: Semiochemicals of Calosoma sycophanta Luokka:Petokuoriaiset
Line Renaud

Line Renaud (s. 2. heinäkuuta 1928 Nieppe) on ranskalainen näyttelijä ja laulaja. Hän on ollut ehdolla parhaan naissivuosan César-palkinnon saajaksi kolmesti vuosina 1995, 2000 ja 2002. Rooleja on ollut muiden muassa elokuvissa J'ai pas sommeil (1994), Belle maman (1999), Chaos (2001) ja Bienvenue chez les Ch’tis (2008). Renaud'n tulkitsemien lukuisten laulujen joukossa ovat ”Copacabana”, ”Il n'était pas sentimental” ja ”Printemps d'Alsace”. Renaud on ollut 1980-luvun puolivälistä alkaen AIDS-aktivisti ja häne on kerännyt varoja tutkimukseen ja rokotteen kehittämiseen, ja hän on perustanut AIDS-tutkimusta tekevän Sidaction-yhdistyksen. Hänelle myönnettiin vuonna 1994 Kunnialegioonan upseerin arvo hänen ansioistaan AIDS:n voittamiseksi. Myöhemmin hän on sai komentaja arvon, ja vuonna 2002 Emmanuel Macron myönsi hänelle suurristin komentajan arvon. == Yksityiselämä == Renaud avioitui vuonna 1950 Loulou Gastén kanssa, heillä ei ole lapsia ja hänen miehensä kuoli 8. tammikuuta 1995. == Lähteet == == Aiheesta muualla == * Luokka:Ranskalaiset näyttelijät Luokka:Ranskalaiset laulajat Luokka:Vuonna 1928 syntyneet Luokka:Elävät henkilöt
Oscar Ruggeri

Oscar Alfredo Ruggeri (s. 26. tammikuuta 1962 Rosario) on entinen argentiinalainen jalkapalloilija, joka on sittemmin toiminut valmentajana. Lempinimellä El Cabezón tunnettu Ruggeri on yksi Argentiinan kaikkien aikojen kuuluisimmista puolustajista. Ruggeri aloitti ammattilaisuransa Boca Juniorsissa vuonna 1980. Seuraavana vuonna hän oli voittamassa Metropolitano- mestaruutta yhdessä Diego Maradonan kanssa. Ruggeri siirtyi vuonna 1985 River Plateen, jonka väreissä voitti Copa Libertadoresin, Intercontinental Cupin ja Argentiinan mestaruuden 1986. Kaksi vuotta myöhemmin hän siirtyi Espanjan liigaan, CD Logroñésiin jatkaen edelleen Real Madridiin, jonka paidassa voitti Espanjan mestaruuden 1990. Tämän jälkeen hän edusti Vélez Sársfieldiä Argentiinassa, AC Anconaa Italiassa ja Club Américaa Meksikossa. Kotimaassaan hän voitti vielä Clausura-mestaruuden 1995 San Lorenzon riveissä ja päätti uransa Club Atlético Lanúsin joukkueessa 1997. Ruggeri pelasi Argentiinan maajoukkueessa 97 ottelua ja teki seitsemän maalia. Hän pelasi kolmissa MM- kilpailuissa. Hän oli voittamassa maailmanmestaruutta Meksikossa 1986 ja hopeaa Italiassa 1990. Yhdysvalloissa 1994 hän toimi joukkueen kapteenina kahdessa viimeisessä ottelussa. Lisäksi hän voitti Argentiinan joukkueen mukana Copa Américan vuosina 1991 ja 1993. Hän lopetti maajoukkueuransa vuoden 1994 MM-kisoihin ja oli eniten maaotteluita pelannut argentiinalaisjalkapalloilija, kunnes Diego Simeone rikkoi hänen ennätyksensä. Ruggeri valittiin vuoden eteläamerikkalaiseksi jalkapalloilijaksi 1991. Samana vuonna hän sai myös Argentiinan parhaan urheilijan palkinnon, Olimpia de Oron. Pelaajauransa jälkeen Ruggeri on toiminut valmentajana Argentiinassa, Meksikossa ja Espanjassa. ==Seurajoukkueura== Kausi Seura Pelit Maalit 1980 Boca Juniors 21 2 1981 Boca Juniors 31 1 1982 Boca Juniors 43 4 1983 Boca Juniors 19 1 1984 Boca Juniors 28 1 1985 Boca Juniors 13 1 1985–1986 River Plate 35 1 1986–1987 River Plate 18 1 1987–1988 River Plate 28 2 1988–1989 Logroñes 34 1 1989–1990 Real Madrid 31 2 1990–1991 Vélez Sársfield 50 2 1992 Vélez Sársfield 15 3 1992 Ancona 7 1 1992–1993 América 27 4 1994 San Lorenzo 32 1 1995 San Lorenzo 35 3 1996 San Lorenzo 27 5 1997 San Lorenzo 17 1 1997 Lanús 13 2 == Lähteet == *Seurajoukkuetilastot *Maaottelutilastot == Aiheesta muualla == *World Cup Hall of Fame Sports Illustrated Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Vuonna 1962 syntyneet Luokka:Elävät henkilöt
Marie-José Nat

Marie-José Nat (22. huhtikuuta 1940 Bonifacio, Korsika – 10. lokakuuta 2019 Pariisi) oli ranskalainen näyttelijä joka oli kotoisin Korsikan saarelta. Hän voitti Cannesin elokuvajuhlien parhaan naisnäyttelijän palkinnon roolistaan elokuvassa Katkerat vuodet (Les Violons du bal, 1974). == Elämäkerta == Nat syntyi Bonifaciossa, Korsikalla. Hänen isänsä oli entinen sotilas joka oli berbereihin kuuluvia kabyyleja, joka oli alkanut myöhemmin kirjanpitäjäksi, hänen äitinsä oli korsikalainen, ja hänellä oli neljä sisarusta. Hän oli naimisissa kolme kertaa. Ensimmäisen avioliittonsa hän solmi näyttelijä Roger Dumasin kanssa vuonna 1960, ja he erosivat lyhyen avioliiton jälkeen seuraavana vuonna. Hän avioitui vuonna 1964 elokuvaohjaaja Michel Drachin kanssa. He saivat yhdessä kolme lasta ja erosivat vuonna 1981. Kolmannen kerran Nat avioitui vuonna 2005 kirjailijan ja säveltäjän Serge Rezvanin ja he olivat naimisissa hänen kuolemaansa 10. lokakuuta 2019 asti. == Valikoitu filmografia == * Avioliitto (Le Mariage, 1960) * Amélie ou le temps d'aimer (1961) * 7 kuolemansyntiä (Les Sept péchés capitaux, 1962) * La Vie conjugale (1963) * Safari diamants (1966) * Jaque mate (Le Paria, 1968) * Élise ou la vraie vie (1970) * Katkerat vuodet (Les Violons du bal, 1974) * Elämän juna (Train de vie, 1998) Lähde: == Lähteet == == Aiheesta muualla == * Nat, Marie-José Nat, Marie-José Nat, Marie-José
Geneven yliopisto

Geneven yliopisto () on julkinen yliopisto Lounais-Sveitsissä. Yliopisto on perustettu vuonna 1559. Siellä on 17 000 opiskelijaa noin 150 maasta. Tiedekuntia on kaikkiaan yhdeksän. Opetus tapahtuu valtaosin ranskaksi. == Historiaa == Akatemia perustettiin osaksi Geneven seudun julkista koulujärjestelmää humanistis-teologisen seminaarin jatkokoulutuspaikaksi. Jo alkuvaiheessa akatemiassa opetettiin myös oikeustieteitä. Protestanttisella uskonpuhdistajalla Jean Calvinilla merkittävä rooli akatemian perustamisessa, ja oppilaitoksesta kehittyikin eurooppalaisten reformoitujen kokoontumispaikka. == Tiedekunnat == Yliopiston tiedekunnat ovat: * humanistinen tieteellinen tiedekunta (Faculté des lettres) * kauppatieteellinen tiedekunta (Faculté d'économie et de management) * käännös- ja tulkkaustieteellinen tiedekunta (Faculté de traduction et d'interprétation) * luonnontieteellinen tiedekunta (Faculté des sciences) * lääketieteellinen tiedekunta (Faculté de médecine) * oikeustieteellinen tiedekunta (Faculté de droit) * protestanttis-teologinen tiedekunta (Faculté autonome de théologie protestante) * psykologis-kasvatustieteellinen (Faculté de psychologie et des sciences de l'éducation) * yhteiskuntatieteellinen tiedekunta (Faculté des sciences de la société). == Opiskelijat ja henkilökunta == Syyslukukaudella 2019 yliopistossa oli 17 700 opiskelijaa. Heistä 42 prosenttia oli Geneven kantonista, 20 prosenttia muualta Sveitsistä ja 38 prosenttia ulkomailta. Miespuolisia opiskelijoita oli 38 prosenttia. Suurin osa opiskeli perustutkintoja, kandidaatin tai maisterin tutkintoa (80 %). Tohtori- ja muita jatko-opiskelijoita oli yhteensä 20 prosenttia kaikista opiskelijoista. Henkilökuntaa yliopistolla oli vuonna 2019 yhteensä 6 697, täysaikaiseksi muutettuna 4 565 henkilötyövuotta. == Taloustietoja == Vuonna 2018 Geneven yliopiston kulut olivat 770 milj. Sfr. Toiminnan rahoittajat olivat Geneven kantoni (337 milj. Sfr., 44 %), liittovaltio (228 milj. Sfr., 30 %) ja muut kantonit (54 milj. Sfr., 7 %). Viidesosa tuloista (151 milj. Sfr.) tuli muualta, esimerkiksi tilaustöistä ja palvelumyynnistä. == Vertailua == Geneven yliopisto on maailmanlaajuisissa vertailuissa 2010-luvulla tyypillisesti luokiteltu sijoille 50–150. ==Lähteet== ==Aiheesta muualla== * Yliopiston kotisivu , * Luokka:Sveitsin yliopistot Luokka:Geneve Luokka:Carouge
Mercury

Mercury voi viitata seuraaviin asioihin: * Mercury, Yhdysvaltain avaruusohjelma * Mercury Theatre, teatteriseurue * Mercury Records, levy-yhtiö * Mercury Prize, musiikkipalkinto * Mercury, automerkki * Phoenix Mercury, koripalloseura * Mercurysaaret, Uudessa-Seelannissa * Mercury (Savoie), kunta Ranskassa * Ferranti Mercury, 1950-luvun tietokone * Mercury, ohjelmointikieli * Mercury Marine, venemoottoreiden valmistaja * Mercury Messenger, pikaviestinohjelma * Boeing E-6 Mercury, yhdysvaltalainen johtokeskus- ja kommunikaatiolentokone * Archer Maclean’s Mercury, pulmapeli. ;Henkilöt * Daniela Mercury (s. 1965), brasilialainen laulaja * Freddie Mercury (oik. Farrokh Bulsara, 1946–1991), englantilainen rocklaulaja * Max Mercury, supersankari DC Comicsin sarjakuvissa. == Katso myös == * Elohopea (), raskas metallinen alkuaine. * Merkurius (), planeetta. * The Mercury, sanomalehtiä de:Merkur
Jesse Jyrkkiö

Jesse Jyrkkiö (s. 29. kesäkuuta 1989 Hämeenlinna) on suomalainen jääkiekkoilija, joka on pelipaikaltaan puolustaja. Jyrkkiö on Ässien kasvatti. Hän on voittanut C-nuorten SM-kultaa kaudella 2004–2005. Kaudella 2005–2006 B-junioreissa pelanneelle Jyrkkiölle tuli tutuksi A-nuorten joukkue. Hän voitti kuitenkin SM-hopeaa B-nuorissa. Vielä joitakin otteluja 2006–2007 B-juniorien SM-sarjassa pelannut Jyrkkiö siirtyi pysyvästi Porin Ässien A-nuoriin tuolla kaudella. Keväällä 2007 hän pelasi alle 18-vuotiaiden MM- kilpailuissa. Kaudella 2007–2008 hän pääsi pelaamaan Ässien edustusjoukkueessa ja otti 16 ottelussa kaksi syöttöpistettä ja 16 jäähyminuuttia. Keväällä 2008 hän voitti A-nuorten SM-hopeaa. Kaudella 2008–2009 Jyrkkiö pelasi 20 SM- liigaottelua ja esiintyi myös alle 20-vuotiaiden MM-kilpailuissa 2009. Jyrkkiö murtautui Ässien kokoonpanoon ja teki läpimurron kaudella 2009–2010. Hän teki 49 ottelussa tehot 5+19=24. Jyrkkiö pelasi Ässissä vielä seuraavat kaksi kautta. Kaudella 2011–2012 hän tippui useasti Ässien kokoonpanon ulkopuolelle ja pelasi kauden aikana vain 14 ottelua Ässissä. Seuraavaksi kaudeksi hän siirtyi kolmivuotisella sopimuksella Tapparaan. Jesse Jyrkkiön isä on liigassa FoPS:n, Ässien, HPK:n ja Jokerien paidassa pelannut Juha Jyrkkiö, joka on myös valmentanut poikansa joukkueita. Jesse Jyrkkiö on syntynyt Hämeenlinnassa, jossa Juha pelasi HPK:ssa vuonna 1989. ==Tilastot== 2007–2008 Ässät SM-liiga 16 0 2 2 16 – – – – – 2008–2009 Suomi U20 Mestis 9 0 7 7 4 – – – – – JMM 6 0 4 4 10 Ässät SM-liiga 20 0 0 0 12 – – – – – 2009–2010 Ässät SM-liiga 49 5 19 24 38 – – – – – 2010–2011 Ässät SM-liiga 42 4 9 13 30 – – – – – 2011–2012 Ässät SM-liiga 14 0 1 1 8 – – – – – TuTo Mestis 5 1 2 3 6 – – – – – 2012–2013 Tappara SM-liiga 11 0 3 3 10 – – – – LeKi Mestis 29 9 15 24 54 – – – – 2013–2014 KooKoo Mestis 54 12 25 37 74 17 0 9 9 26 2014–2015 Graz 99ers EBEL 15 1 7 8 14 – – – – – Frederikshavn White Hawks Tanska 25 3 16 19 20 12 1 9 10 29 2015–2016 Asplöven HC Allsvenskan 50 4 11 15 50 – – – – – 2016–2017 Gentofte Stars Tanska 45 10 17 27 62 17 1 2 3 34 2017–2018 Fehérvár AV19 EBEL 18 0 3 3 16 – – – – – Scorpions de Mulhouse Ligue Magnus 6 0 1 1 2 – – – – – Gentofte Stars Tanska 10 1 4 5 47 3 0 3 3 18 2018–2019 HDD Jesenice Alps Hockey League 14 1 10 11 14 – – – – – GK Katowice Puola 8 2 6 8 8 14 1 5 6 22 2017–2018 Karjalan Kopla II divisioona 1 0 1 1 0 – – – – – Karhu HT II II divisioona 2 0 1 1 4 – – – – – 5 kautta yhteensä SM-liiga 152 9 34 43 114 – – – – – ==Lähteet== * * === Viitteet === Luokka:Suomalaiset jääkiekkoilijat Luokka:Vuonna 1989 syntyneet Luokka:Elävät henkilöt
Vegas Pro

Vegas Pro on videonmuokkausohjelma, joka on saatavilla Windows- käyttöjärjestelmille. Uusin versio ohjelmasta on Vegas Pro 21. Ohjelmasta on tarjolla kaksi tuotesarjaa, ammattilaisille tarkoitettu Vegas Pro ja kotikäyttöön tarkoitettu Vegas Movie Studio. Ohjelma on julkaistu myös Steam- palvelussa. 20\. toukokuuta 2016 Sony ilmoitti myyneensä suuren osan ohjelmistoistaan mukaan lukien Vegas-ohjelman saksalaiselle MAGIX-yhtiölle. Ohjelman alkuperäinen kehittäjä oli Sonic Foundry, jonka tuotteet Sony osti vuonna 2003. ==Lähteet== == Aiheesta muualla == * Ohjelman kotisivut Luokka:Videonmuokkausohjelmat
Absolute Garbage

__NOTOC__ Absolute Garbage on yhdysvaltalaisen rockyhtye Garbagen kokoelma- albumi, joka julkaistiin heinäkuussa 2007. Kokoelmalla on kronologisessa järjestyksessä 14 yhtyeen singleä, aiemmin albumilla julkaisemattomat kappaleet #1 Crush ja The World Is Not Enough, yksi uusi kappale sekä yksi remix. Kaikki kappaleet on digitaalisesti remasteroitu. Albumista julkaistiin myös kahden CD:n erikoispainos, jossa jälkimmäisellä albumilla on lisää kappaleista tehtyjä uudelleenmiksauksia. Lisäksi julkaistiin myös DVD, jolla on 16 yhtyeen musiikkivideota ja tunnin pituinen dokumentti. Kokoelmalle tehty uusi kappale Tell Me Where It Hurts julkaistiin myös singlenä Isossa- Britanniassa. Lisäksi toinen uusi kappale All the Good in This Life julkaistiin eksklusiivisesti iTunesissa. == Kappaleet == === CD === # # # # # # # # # # # # # # # # # # # === DVD === #Vow #Queer #Only Happy When It Rains #Stupid Girl #Milk #Push It #I Think I'm Paranoid #Special #When I Grow Up #You Look So Fine #The World Is Not Enough #Cherry Lips (Go Baby Go!) #Shut Your Mouth #Why Do You Love Me #Bleed Like Me #Tell Me Where It Hurts \+ # * Thanks for Your Uhhh, Support -dokumentti === Bonuslevy: Garbage Mixes === # # # # # # # # # # # # # == Arvostelut == * Metacritic: 69/100Metacritic: Reviews for Absolute Garbage by Garbage * Allmusic: Allmusic review == Lähteet == Luokka:Vuoden 2007 kokoelma-albumit Luokka:Garbagen albumit
Paulina Sigg

Paulina Irmeli Sigg (s. 31. elokuuta 1981 Närpiö) on entinen suomalainen seiväshyppääjä. Hän edusti IF Kraft Närpiö -seuraa. Sigg edusti Suomea Münchenin EM-kilpailuissa 2002, jossa hän jäi karsintaan oltuaan 21:s tuloksella 415. Hän jäi niin ikään karsintaan 22-vuotiaiden EM-kilpailuissa 2003 hypättyään 380. SM-tasolta Sigg on voittanut pronssia hallista vuodelta 2000 ja ulkoradoilta vuonna 2002. Maaotteluissa hän on edustanut Suomea neljä kertaa, joista kolme nuorten maaottelussa: 1997, 1998, 1999 ja 2002. Hänen ennätyksensä on 415, jonka hän hyppäsi Münchenin EM-kilpailuissa 2002. Tulos oli tuolloin Suomen ennätys. Sigg lopetti uransa vuonna 2003 polvivamman vuoksi.http://www.yle.fi/sporten/friidrottsvm05/x3mexperter.php Sigg on 169 cm pitkä ja painaa 61 kg. == Lähteet == * Luokka:Suomalaiset seiväshyppääjät Luokka:Vuonna 1981 syntyneet Luokka:Elävät henkilöt
Irina Lazareanu

Irina Lazareanu (s. 8. kesäkuuta 1982 Romania) on kanadalainen huippumalli. == Ura == Lazareanu aloitti mallin työt vuonna 1999 saatuaan sopimuksen Giovanni- mallitoimiston kanssa. Ihmisten tietoisuuteen hän ponnahti kuitenkin ystävystyttään huippumalli Kate Mossin kanssa. Lazareanu on työskennellyt muun muassa Chanelille, Balenciagalle, Alexander McQueenille, Anna Suille, Lanvinille, Versacelle, Mulberrylle ja Dolce & Gabbanalle. Vuonna 2007 hän esiintyi yhteensä 76 muotinäytöksessä yhden kauden aikana ja rikkoi näin ennätyksen. == Elämä == Lazareanu syntyi Romaniassa, mutta muutti 5-vuotiaana vanhempiensa kanssa Québeciin, Kanadaan. 13-vuotiaana hänet lähetettiin Lontooseen balettikouluun. Lazareanu on ollut kahdesti kihloissa muusikko Pete Dohertyn kanssa. Lazareanu on seurustellut myös John Lennonin pojan Seanin kanssa. Lazareanun ystäviä ovat muun muassa mallit Kate Moss, Agyness Deyn, Lily Donaldson ja Freja Beha Erichsen. Lazareanu on myös muusikko ja aktivisti. == Ulkonäkö == Lazareanun tuntomerkki on hänen otsatukkansa. Sekä hänen silmänsä, että hiuksensa ovat ruskeat. Lazareanu on 177 senttimetriä pitkä. Hänet tunnetaan myös tyylistään, joka on saanut vaikutteita 60- ja 70-luvuilta ja miesten pukeutumisesta. Luokka:Kanadalaiset mallit Luokka:Vuonna 1982 syntyneet Luokka:Elävät henkilöt
Héctor Costa

Héctor José Costa Massironi (30. kesäkuuta 1929 Montevideo – 23. toukokuuta 2010) oli uruguaylainen koripalloilija ja olympiamitalisti. Costa kuului Uruguayn maajoukkueeseen sen voittaessa olympiapronssia Helsingissä 1952 ja Melbournessa 1956. Hän oli mukana myös Rooman kesäolympialaisissa 1960, missä Uruguayn joukkue sijoittui kahdeksanneksi. Helsingin kesäolympialaisissa Costa pelasi kuudessa ottelussa tehden yhteensä 33 pistettä. Melbournessa hän teki yhteensä 84 pistettä kahdeksassa ottelussa, Chileä vastaan hän heitti 26 pistettä. Roomassa Costan onnistui tehdä kahdeksassa ottelussa yhteensä 55 pistettä. == Lähteet == * Héctor Costa Bio, Stats and Results Olympics at Sports-Reference.com Luokka:Uruguaylaiset koripalloilijat Luokka:Uruguaylaiset olympiamitalistit Luokka:Vuonna 1929 syntyneet Luokka:Vuonna 2010 kuolleet
Marcelo Balboa

Marcelo Balboa (s. 8. elokuuta 1967 Chicago, Illinois) on entinen yhdysvaltalainen jalkapalloilija, joka oli pelipaikaltaan puolustaja. Argentiinalaiset sukujuuret omaava Balboa edusti Yhdysvaltoja kolmissa MM- kisoissa (1990, 1994 ja 1998). Vuonna 1995 hänestä tuli ensimmäinen yhdysvaltalainen jalkapalloilija, joka ylittää 100 maaottelun rajan. Kaiken kaikkiaan Balboa pelasi urallaan Yhdysvaltain maajoukkueessa 127 maaottelua, joissa hän teki yhteensä 13 maalia. Uransa jälkeen Balboa on toiminut jalkapallokommentaattorina ABC- ja ESPN-kanavilla. == Lähteet == Luokka:Yhdysvaltalaiset jalkapalloilijat Luokka:Vuonna 1967 syntyneet Luokka:Elävät henkilöt
Philip Reeve

Philip Reeve (s. 1966 Brighton) on englantilainen kirjailija. Hän työskenteli brightonilaisessa kirjakaupassa usean vuoden ajan. Samalla hän kirjoitti, tuotti ja ohjasi näytelmiä harrastajateattereissa. Myöhemmin hän alkoi tehdä kuvitustöitä ja sarjakuvia. Reeven ensimmäinen romaani Kävelevät koneet ilmestyi 2001. Neliosainen Buster Bayliss -sarja (2002–2003) on suunnattu nuoremmille lukijoille. == Suomennetut teokset == * Kävelevät koneet -sarja: ** ** ** ** * Buster Bayliss -sarja: ** Elävien kasvien yö ** Suuri jääkausi ** Hamsterijahti ** Vaniljavarkaat ==Palkinnot== * Carnegie-mitali 2007Kirjasampo.fi: Carnegie-mitali Viitattu 2.7.2024. ==Lähteet== == Kirjallisuutta == * Mervi Koski: Ulkomaisia nuortenkertojia 2. BTJ Kirjastopalvelu, 2006. == Aiheesta muualla == * Risingshadow.fi: Philip Reeve * Maria Loikkanen: Kävelevät koneet. Onnimanni 3/2004. (PDF) * Maria Loikkanen: Kadotettu manner. Onnimanni 4/2005. (PDF) * Maria Loikkanen: Tuhon aikakirja. Onnimanni 4/2006. (PDF) * Maria Loikkanen: Pimenevä maa. Onnimanni 1/2008. (PDF) * Maria Loikkanen: Buster Bayliss - Elävien kasvien yö, Buster Bayliss - Suuri jääkausi. Onnimanni 1/2005. (PDF) Luokka:Englantilaiset lasten- ja nuortenkirjailijat Luokka:Englantilaiset tieteiskirjailijat Luokka:Vuonna 1966 syntyneet Luokka:Elävät henkilöt Luokka:Englantilaiset kuvittajat
Kaksi tyhmää koiraa

Kaksi tyhmää koiraa () on Donovan Cookin luoma ja Hanna-Barberan tuottama yhdysvaltalainen piirrossarja, josta tuotettiin yhteensä 36 jaksoa. Ne esitettiin ensi kerran Yhdysvalloissa vuosien 1993–1995 aikana. Pääosassa ääninäyttelivät Brad Garrett ja Mark Schiff. Lisäksi jokaisen jakson aikana esitettiin kahden kymmenen minuutin kestoisen tarinan lisäksi lyhyt jakso Super Secret Secret Squirrel -ohjelmasta, jossa pääosassa ääninäyttelivät Jess Harnell (Secret Squirrel) ja Jim Cummings (Morocco Mole). ==Juoni== Sarja seuraa kahden koiran seikkailuja, jotka eivät tiedä asioista yhtään mitään. Tämän seurauksena kaksikko löytää itsensä kiperistä tilanteista, joista he yleensä selviävät tyhmyytensä ansiosta. Sarjassa vieraili myös useita sivuhahmoja, joista eniten esiintymisiä tekivät Hollywood; isokokoinen mies, joka usein hoki koira kaksikolle "Well isn't that cute, but it's wrong!". Red; pieni tyttö punahilkan tarinasta, Cubby on nörtti poika, joka erittäin intohimoinen työtään kohtaan olipa se mikä tahansa, sekä neuroottinen Kenny, joka pelkää kaikkea ja on jatkuvasti hermostunut. ==Ääninäyttelijät== ==Aiheesta muualla== * Voice Chasers * TV.com Luokka:1990-luvun piirrossarjat Luokka:Yhdysvaltalaiset televisiosarjat
Chris Riddell

Chris Riddell (s. 1962) on brittiläinen lasten- ja nuortenkirjallisuuden kuvittaja. Hän on myös kirjoittanut nuortenkirjallisuutta ja tehnyt poliittisia pilapiirroksia The Observer -lehteen. Chris Riddell on kuvittanut muun muassa Quentin Blaken, Michael Rosenin ja Neil Gaimanin teoksia sekä Tarinoita Maan reunalta -sarjan. Riddell sai vuonna 2015 Britannian lastenkirjallisuuden valtionpalkinnon (UK children's laureate). Vuoden 2019 alussa hän sai Brittiläisen imperiumin ritarikunnan arvonimen OBE. == Lähteet == == Aiheesta muualla == * Vesa Sisättö: Eksyksissä kammotusten metsässä. Helsingin Sanomat 2.1.2006. Luokka:Brittiläiset pilapiirtäjät Luokka:Brittiläiset taiteilijat Luokka:Vuonna 1962 syntyneet Luokka:Elävät henkilöt Luokka:Englantilaiset kuvittajat
Kuvittaja

Kuvittaja on erikoistunut havainnollistamaan kirjoitettua tekstiä kuvien avulla. Useimmat kuvittajat hankkivat elantonsa tekemällä kuvituksia lastenkirjoihin, mainoksiin ja lehtiin. Kuvittajan ammattiin ei ole muodollisia pätevyysvaatimuksia, mutta nykyisin suurin osa ammattimaisista kuvittajista on hankkinut graafisen suunnittelijan koulutuksen joko ammattikorkeakoulussa tai yliopistossa. Useat kuvittajat työskentelevät freelancereina tai itsenäisinä yrittäjinä. Suomessa kuvittajien alan ammatillinen yhdistys on Kuvittajat ry, joka myöntää apurahoja ja palkintoja kuvittajille sekä organisoi kuvittajille tapahtumia sekä tiedotusta ja julkaisee Kuvittaja-lehteä. == Katso myös == *Kuvitus *Graafinen suunnittelu *Art director * Kuvittajat (yhdistys) * Pilapiirtäjä Luokka:Taidealan ammatit Luokka:Graafinen suunnittelu *
Paul Stewart (kirjailija)

Paul Stewart (s. 1955 Lontoo) on brittiläinen lasten- ja nuortenkirjailija. Hänen tunnetuimpia teoksiaan on Tarinoita Maan reunalta -sarja. Monet Stewartin kirjat on kuvittanut Chris Riddell. Paul Stewart asuu Brightonissa vaimonsa ja lastensa kanssa. == Aiheesta muualla == * Random House: Edge Chronicles. * Vesa Sisättö: Eksyksissä kammotusten metsässä. Helsingin Sanomat 2.1.2006. Luokka:Englantilaiset fantasiakirjailijat Luokka:Englantilaiset lasten- ja nuortenkirjailijat Luokka:Vuonna 1955 syntyneet Luokka:Elävät henkilöt
Annie Dalton

Annie Dalton (s. 1948) on englantilainen lasten- ja nuortenkirjailija. Hän on opiskellut Warwickin yliopistossa ja työskennellyt eri ammateissa. Nykyisin hän kirjoittaa päätoimisesti. Daltonilta on suomennettu neljä Enkeliakatemia- sarjan kirjaa: Siivet selkään, Vehkeilyä, Korkealentoa ja Vallan kahvassa (2003–2004). Dalton asuu Suffolkissa. Hänellä on kolme lasta ja kaksi lastenlasta. == Lähteet == == Aiheesta muualla == * Enkeliakatemia Rising Shadow Luokka:Englantilaiset fantasiakirjailijat Luokka:Englantilaiset lasten- ja nuortenkirjailijat Luokka:Vuonna 1948 syntyneet Luokka:Elävät henkilöt
Helena Kalmi

Helena Kalmi (3. maaliskuuta 1946 Sysmä – 7. marraskuuta 2007 Tuusula) oli suomalainen rehtori ja oppikirjojen tekijä. Kalmi kuoli Jokelan kouluammuskelussa. == Elämä ja ura == Helena Kalmi suoritti filosofian kandidaatin tutkinnon (pääaineenaan kemia) Helsingin yliopistossa 1971. Hän toimi päätyönään Suomen koululaitoksessa yhteensä 36 vuotta – muun muassa Hyvinkään yhteiskoulun lehtorina ja yläasteen vararehtorina sekä Hyvinkään Sveitsin lukion kemian lehtorina ja vararehtorina. Kalmi työskenteli Jokelan yläasteen ja lukion rehtorina vuodesta 2000 alkaen. Kalmi toimi aktiivisesti eri järjestöissä ja hankkeissa, muun muassa Suomen akateemisten naisten liiton hallituksessa ja soroptimistien Hyvinkään klubin presidenttinä.Helena Kalmi In Memoriam Useat eri yhteisöt ovat palkinneet hänet ansiomerkeillä. Hän oli yksi lukion kemian Kide-oppikirjasarjan tekijöistä. Helena Kalmi sai surmansa oman oppilaansa luodista Jokelan koulusurmissa Jokelan koulukeskuksessa 7. marraskuuta 2007. Hän oli kahdeksas eli viimeinen uhri ja ainoa, joka ammuttiin koulun ulkopuolella.Poliisin animaatio Jokelan tapahtumista, Ilta- Sanomat, 17.4.2008 Kalmi oli naimisissa, ja hänellä oli kaksi poikaa. == Kirjoittajana == * == Lähteet == ==Aiheesta muualla== *Helena Kalmin muistokirjoitus Helsingin Sanomissa Luokka:Suomen koulujen rehtorit Luokka:Suomalaiset tietokirjailijat Luokka:Suomalaiset henkirikosten uhrit Luokka:Vuonna 1946 syntyneet Luokka:Vuonna 2007 kuolleet
Ludwig Gredler

Ludwig Gredler (s. 19. marraskuuta 1967 Hall, Itävalta) on itävaltalainen entinen ampumahiihtäjä. Gredler aloitti ampumahiihdon harrastamisen vuonna 1990 ja debytoi arvokisoissa Albertvillen olympialaisissa 1993. Maailmancupiin hän osallistui ensimmäisen kerran kaudella 1991-1992. Gredler hiihti ankkuriosuuden Itävallan viestijoukkueessa, joka sijoittui kuudenneksi Salt Lake Cityn olympialaisissa 2002. Samoissa kisoissa hän oli neljäs takaa- ajossa. Kontiolahden MM-kilpailuissa 1999 hän oli niin ikään neljäs sprintissä. Brezno-Osbrlien MM-kilpailuissa 1997 Gredler saavutti pronssia normaalimatkalta. Gredler ampui kaksi sakkominuuttia toiselta makuupaikalta – eroa kultamitalisti Ricco Großiin oli lopulta 1,08,4. Gredlerillä jäi eroa hopeamitalistiin Oleg Rytšenkoviin 31,9 sekuntia, hänkin kaksi sakkominuuttia ampunut. Gredler saavutti Oslon MM-kilpailuissa 2000 hopeaa jälleen normaalimatkalta. Yhden sakkominuutin kummaltakin pystypaikalta ampunut Gredler hävisi yhden sakkominuutin viimeiseltä pystypaikalta ampuneelle, kultaa saavuttaneelle Wolfgang Rottmannille 35,0 sekuntia – pronssimitalisti, yhden sakon niin ikään viimeiseltä pystypaikalta ampunut Frank Luck hävisi Rottmannille yli minuutin. Maailmancupissa Gredler on voittanut kuusi osakilpailua ja sijoittunut seitsemäntoista kertaa palkintokorokkeelle. Hän sijoittui maailmancupin seitsemänneksi kaudella 1992-1993. Hän lopetti uransa kauteen 2007-2008. == Lähteet == * Luokka:Itävaltalaiset ampumahiihtäjät Luokka:Vuonna 1967 syntyneet Luokka:Elävät henkilöt
Kaija Paasi

Kaija Karin Maria Paasi (s. 30. maaliskuuta 1910 Pietarsaari – 25. heinäkuuta 1989) oli suomalainen näyttelijä ja ohjaaja. Hän toimi Varkauden Teatterin johtajana vuodesta 1953 alkaen. Paasi toimi sitten 1950-luvun lopulla Savonlinnan Teatterissa ja 1960–1970-luvulla hän näytteli ja ohjasi Vaasassa. Paasi on palkittu Pro Finlandia -mitalilla 1970. == Ohjauksia == === Vaasan kaupunginteatteri === *Serp: Neljä naista, 19.11.1959. *Alfred Gehri: Äkäiset ystävykset, 18.2.1960. *Leslie Stevens: Lemmen oppituoli, 11.4.1960. *William Gibson: Kaksi kiikkulautaa, 29.9.1960. *Maria Jotuni: Miehen kylkiluu, 20.4.1961. *John Van Druten: Kyyhkysen ääni, 9.11.1961. *Lentz: Harmaaohimoinen mies, 4.4.1963. *Juhani Tervapää: Niskavuoren nuori emäntä, 15.10.1964. *Henrik Tikkanen: Pelkurit, 28.10.1965. *Miguel Mihura: Maribel ja omituinen perhe, 2/1966. *Reino Lahtinen: Veijarivieras, 25.8.1966. *Harold Brighouse: Mestarin tyttäret, 17.11.1966. *Frank Gilroy: Tervetuloa kotiin, Timmy, 9.3.1967. *Georges Roland: Neljä pientä, 7.9.1967 *Pierre Barillet & Jean-Pierre Grédy: Kaktuksenkukka, 18.1.1968. *Artturi Leinonen: Vieraalla tähdellä, 26.9.1968. *Walentin Chorell: Kissantassut, 26.10.1968. *Pasi Jääskeläinen: Laivan kannella, 3.7.1969. *Alan Ayckbourn: Tohvelit, Lapua 10.9.1969. *Frank Baum: Taikuri Oz, 21.12.1969. *Serp: Katariina kaunis leski, 29.1.1970. *Sam Sihvo: Jääkärin morsian, 12.2.1970. *Milan Kundera: Avainten haltijat, 17.9.1970. *Ensio Rislakki: Rakas Wenander, 18.3.1971. *Björn-Erik Höijer: Iisakki Juntilla oli monta poikaa, 30.9.1971. *Christer Kihlman: Kymmenen askelta kuun pinnalla, 8.12.1971. *Tatu Pekkarinen: Kaunis Veera, 10.8.1972. *Vaasan Jaakkoo & Venny Kontturi: Ulukomaan vierahia, Ilmajoki 11.4.1973. *Maria Jotuni: Kun on tunteet, 20.9.1973. == Filmografia == * Hilmanpäivät, 1954 == Lähteet == * === Viitteet === Luokka:Pro Finlandia -palkitut Luokka:Suomalaiset näyttelijät Luokka:Vuonna 1910 syntyneet Luokka:Vuonna 1989 kuolleet Luokka:Suomalaiset teatterinjohtajat
Stephanie Niznik

Stephanie Lynne Niznik (20. toukokuuta 1967 Bangor, Maine – 23. kesäkuuta 2019 Encino, Kaliforniahttps://www.is.fi/tv-ja-elokuvat/art-2000006172649.html) oli yhdysvaltalainen näyttelijä. Hän syntyi Bangorissa, Mainen osavaltiossa, ja valmistui Duken yliopistosta Pohjois-Carolinassa. Niznik tunnetaan parhaiten Nina Feeneyn roolista televisiosarjassa Everwood. Hän esiintyi sen ulkopuolella vakituisessa osassa (Jo Weller-Clarke) vuosina 2007–2008 esitetyssä Life Is Wild -sarjassa. Vierailevia esiintymisiä Niznik teki useissa muissakin televisiosarjoissa. Niznik kuoli odottamattomasti Encinossa Kaliforniassa vain 52-vuotiaana. == Aiheesta muualla == * * == Lähteet == Luokka:Yhdysvaltalaiset näyttelijät Luokka:Vuonna 1967 syntyneet Luokka:Vuonna 2019 kuolleet
Baudinopeus

Baudi () oli vallitseva tiedonsiirtonopeuden suure, kunnes se korvattiin tarkemmalla termillä, bps (bittiä sekunnissa). Yksi baudi kuvaa elektronisen signaalin muutosnopeutta per sekunti. Vanhat tietoliikennejärjestelmät toimivat siten, että yhdellä sähköisen signaalin tilan muutoksella voitiin välittää yksi bitti – siis joko 0 tai 1. Tämän vuoksi esimerkiksi lankapuhelinverkossa ei voitu siirtää dataa kovin nopeasti, koska verkko oli tehty enintään 3 400 Hz puhetaajuuksia varten. Lankaverkossa siirrettävän signaalin tila voi siis muuttua enintään 3 400 kertaa sekunnissa. Tiedonsiirtonopeus voisi näin olla enintään 3 400 bittiä sekunnissa. Vielä 1990-luvun alkuvuosina puhelinverkkoon liitettävät tietokoneiden modeemit toimivat tästä syystä esimerkiksi 1 200 tai 2 400 bit/s nopeuksilla. Tiedonsiirtonopeutta saatiin nostettua kehittämällä uusi modulointitapa, jolla voidaan välittää monta bittiä yhdellä signaalin tilan muutoksella. Esimerkiksi siten että kun signaalin vaihe hypähtää eteenpäin 90 astetta, se tarkoittaa bittiparia 00. 180 asteen vaihesiirto tarkoittaisi bittejä 01 jne. Tarkemman bps termin käyttöönotto oli sen jälkeen välttämätöntä, kun yhdellä kantoaallon signaalinmuutoksella voitiin kuvata useaa bittiä kerralla. Esimerkiksi modeemin siirtonopeuden ollessa 2 400 bit/s ja tiedonsiirtosignaalin muuttuessa 600 (baud) kertaa sekunnissa kuvaisi yksi baudi neljää bittiä. Yhtä hyvin tiedonsiirtosignaali voisi muuttua 800 kertaa sekunnissa, jolloin yksi baudi kuvaisi kolmea bittiä. Baudia ei voida siis käyttää enää nykyään digitaalisen tiedonsiirtonopeuden mittarina. Baudi sai nimensä ranskalaisen insinöörin Jean-Maurice-Emile Baudot’n mukaan. Suuretta käytettiin ensin kuvaamaan puhelinlinjojen lähetysnopeutta. == Lähteet == Luokka:Tietoliikenne
D. W. Moffett

Donald Warren Moffett (s. 26. lokakuuta 1954) on yhdysvaltalainen näyttelijä. Hän on esiintynyt muiden muassa elokuvissa Koskematon kauneus (1996) ja Traffic (2000). Moffettilla oli vakituinen rooli vuosina 2007–2008 pyörineessä televisiosarjassa Life Is Wild. == Aiheesta muualla == * Luokka:Yhdysvaltalaiset näyttelijät Luokka:Vuonna 1954 syntyneet Luokka:Elävät henkilöt
Kristaq Dhamo

Kristaq Dhamo (20. huhtikuuta 1933 Fier – 14. elokuuta 2022) oli albanialainen elokuvaohjaaja. Hänen töidensä joukossa ovat Tana (1958), Vitet e para (1965), Miqësi revolucionare (1967), Mëngjeze lufte (1971), Nga mesi i errësirës (1978) ja Qortimet e vjeshtës (1982). == Lähteet== == Aiheesta muualla == * Luokka:Albanialaiset elokuvaohjaajat Luokka:Vuonna 1933 syntyneet Luokka:Vuonna 2022 kuolleet
Ndrek Luca

Ndrek Luca (3. syyskuuta 1927 – 13. tammikuuta 1993) oli albanialainen näyttelijä. == Elokuvia == Lucalla oli rooleja lukuisissa tunnetuissa albanialaisissa elokuvissa, joiden joukossa ovat muiden muassa seuraavat: * Njësiti guerril (Hakani, 1969) * Rrugicat që kërkonin diell (Kumbaro, 1975) * Nga mesi i errësirës (Dhamo, 1978) * Qortimet e vjeshtës (Dhamo, 1982) * Balada e Kurbinit (Çashku, 1990) == Lähteet == == Aiheesta muualla == * Luokka:Albanialaiset näyttelijät Luokka:Vuonna 1927 syntyneet Luokka:Vuonna 1993 kuolleet